VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS R. NEMENČINĖS VAIKŲ DARŽELIO NUOSTATŲ PATVIRTINIMO

2024 m. rugpjūčio 30 d. Nr. T3-263

Vilnius

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 ir 4 dalimis, 7 straipsniu, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, bei atsižvelgdama į Vilniaus rajono savivaldybės mero 2024 m. birželio 17 d. potvarkį Nr. M22-946 „Dėl Vilniaus rajono savivaldybės neformaliojo švietimo įstaigų nuostatų tvirtinimo“, Vilniaus rajono savivaldybės taryba nusprendžia:

1.	Patvirtinti Vilniaus r. Nemenčinės vaikų darželio nuostatus (pridedama).

2.	Įgalioti Vilniaus r. Nemenčinės vaikų darželio direktorių pasirašyti Vilniaus r. Nemenčinės vaikų darželio nuostatus, įregistruoti juos Juridinių asmenų registre bei atlikti kitus su tuo susijusius veiksmus teisės aktų nustatyta tvarka.

3.	Pripažinti netekusiu galios nuo 1 punkte patvirtintų nuostatų įregistravimo Juridinių asmenų registre dienos Vilniaus rajono savivaldybės tarybos 2020 m. gruodžio 18 d. sprendimo Nr. T3-392 „Dėl Vilniaus r. Nemenčinės Gedimino, Vilniaus r. Nemenčinės Konstanto Parčevskio gimnazijų ir Vilniaus r. Nemenčinės vaikų darželio nuostatų patvirtinimo“ 1.3 papunktį.

4.	Paskelbti sprendimą Teisės aktų registre ir Vilniaus rajono savivaldybės tinklalapyje.

Savivaldybės meras	Robert Duchnevič